
 ROMÂNIA

 JUDEŢUL TIMIŞ

 MUNICIPIUL TIMIŞOARA

 DIRECŢIA CLĂDIRI TERENURI ŞI DOTĂRI DIVERSE I EST

 BIROUL CLĂDIRI TERENURI I EST

 NR.CT2020- 2936 /05.02.2020              
RAPORT DE SPECIALITATE
privind aprobarea finanţării din  cadrul Programului naţional de cadastru şi carte funciară a lucrărilor de înregistrare sistematică iniţiate de către unităţi administrativ-teritoriale pentru sectoarele cadastrale și a contractului de finanțare aferent, încheiat cu Oficiul de Cadastru și Publicitate Imobiliară Timiș

               Având în vedere Referatul de aprobare a proiectului de hotărâre  nr. CT2020                                                            2936/06.02.2020 a Primarului Municipiului Timişoara şi Proiectul de Hotărâre privind aprobarea finanţării din  cadrul Programului naţional de cadastru şi carte funciară a lucrărilor de înregistrare sistematică iniţiate de către unităţi administrativ-teritoriale pentru sectoarele cadastrale și a contractului de finanțare aferent, încheiat cu Oficiul de Cadastru și Publicitate Imobiliară Timiș.
          Oficiului de Cadastru și Publicitate Imobiliară Timiș, prin adresa înregistrată cu nr. 9764/02.09.2019, ne solicită suma estimată pentru finanțarea  în anul 2019 a lucrărilor de înregistrare sistematică pe sectoare cadastrale. Suma maximă ce poate fi accesată este de 160.000 tva inclus.
          Potrivit  adresei Oficiul de Cadastru și Publicitate Imobiliară Timiș nr. 7925/19.12.2019, ne comunică faptul că, în conformitate cu prevederile art. 9 alin. (34)  din legea cadastrului  și a publicității imobiliare nr.7/1996, republicată , cu modificările și completările ulterioare, a fost alocat  în bugetul Oficiului de Cadastru și Publicitate Imobiliară Timiș suma de 160.000 lei reprezentând  credite de angajament, respectiv limita maximă în care se pot încheia angajamente legale, pentru maxim 18 luni, sumă destinată finanțării lucrărilor de înregistrare sistematică ce pot fi inițiate de unități administrative teritoriale, având ca obiect sectoare cadastrale din cadrul UAT, altele decît cele contractate/finalizate. 
             Având în vedere Hotărârea nr. 485 din 19.10.2018 privind aprobarea solicitării de finanțare în vederea lucrărilor de înregistrare sistematică, în condițiile art. 9, alin. 34, pct. 1 și 12 din Legea nr. 7/1996 a cadastrului și a publicității imobiliare, în cadrul Programului Național de cadastru și carte funciară a lucrărilor de înregistrare sistematică inițiate de către unități administrativ – teritoriale pentru sectoare cadastrale și  contractul de finanțare nr.2203 din data de 13.05.2019, încheiat între Oficiul de Cadastru și Publicitate Imobiliară Timiș și Municipiul Timișoara, privind programul național de cadastru și carte funciară a lucrărilor de înregistrare sistematică inițiate de unități administrative – teritoariale pentru sectoare cadastrale.
          Potrivit Legii nr.7/1996 a cadastrului sunt prevăzute  două tipuri de contracte de finanțare și anume:
· În baza art.9 alin (29)primăria poate contracta lucrarea de cadastru sistematic pe sectoare sau pe întreg UAT-ul din bugetul propriu. La acest tip de lucrare nu este impus un preț maximal. Între ANCPI și primărie se va încheia un contract de cofinanțare, în care valoarea cofinanțăriiANCPI este în valoare fixă de 60 lei/ carte funciară.

· În baza art. 9 alin (341) primăria poate contracta lucrarea de cadastru sistematic pe sectoare din extravilanul localității. În acest caz valoarea este de maxim 60 lei/carte funciară și se va încheia un contract de finanțare între OCPI și primărie, la acest tip de lucrare primăria nu poate cofinanța lucrarea.

        Având în vedere ODG* nr.1/2020 privind aprobarea Specificaţiilor tehnice de realizare a lucrărilor sistematice de cadastru pe sectoare cadastrale în vederea înscrierii imobilelor în cartea funciară și ODG nr. 2/2020.

Având în vedere Ordin nr. 819/2016 privind aprobarea Procedurii şi a modalităţii de alocare a sumelor, precum şi raportarea de către beneficiar a stadiului de execuţie a lucrărilor pentru lucrările de înregistrare sistematică iniţiate de unităţile administrativ – teritoriale cu modificările ulterioare.
          Numărul minim de imobile pentru care se contractează lucrarea de cadastru sistematic este de 100.

          Contractul de finanțare este multianual, întră în vigoare la data semnării lui de către ambele părți.
         Nu pot face obiectul  decontării:
· Cărțile funciare care au geometrie asociată, înregistrate în Sistemul integrat de cadastru și carte funciară, până la data la care executantul primește dreptul de acces la baza de date e-Terra.

· Imobilele care sunt cuprinse în planurile parcelare realizate în baza unor contracte de finanțare din fonduri publice.
PROPUNEM:
          Emiterea unei hotărâri a Consiliului Local prin care se aprobă  finanţarea din  cadrul Programului naţional de cadastru şi carte funciară a lucrărilor de înregistrare sistematică iniţiate de către unităţi administrativ-teritoriale pentru sectoarele cadastrale și a contractului de finanțare aferent, încheiat cu Oficiul de Cadastru și Publicitate Imobiliară Timiș.

         ŞEF BIROU,

      EC.FLORIN RĂVĂŞILĂ

         

                             CĂLIN N.PÎRVA

